[image: image1.png]


[image: image2.png]


      
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea rectificării Bugetului Local al Municipiului Focşani pe anul 2011
               Consiliul Local al Municipiului Focşani, judeţul Vrancea, întrunit în şedinţă ordinară, 

               - analizând proiectul de hotărâre iniţiat de Primarul Municipiului Focşani, prin care propune aprobarea rectificării Bugetului Local al Municipiului Focşani pe anul 2011  şi raportul comun întocmit de Direcţia economică şi Serviciul investiţii, administrarea fondului locativ, înregistrat la nr. 8387/11.02.2011;

    - văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi amendamentele consilierilor locali;

    - în conformitate cu prevederile art. 19 alin. (2), art. 48 alin. (1), art. 49 alin. (4) din Legea nr. 273/2006 privind finanţele publice locale, cu modificările şi completările ulterioare;

    - în baza art. 36 alin. (1) şi (2) lit. “b”, alin. (4) lit.”a” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:
                Art. 1 Se aprobă rectificarea Bugetului Local al Municipiului Focşani pe anul 2011, după cum urmează:

· Se majorează veniturile  cu suma de 2.980 mii lei din care :

· 2.800 mii lei - venituri din concesiuni şi închirieri (capitolul 30.02.05)

· 180 mii lei - venituri din vânzarea unor bunuri aparţinând domeniului privat (capitolul 39.02.07)

· Se majorează cheltuielile bugetului propriu cu suma de 2.980 mii lei din care:

· 2.800 mii lei la capitolul bugetar 80.02 “Acţiuni generale economice, comerciale şi de muncă”, subcapitolul 80.02.01.30 “Alte cheltuieli pentru acţiuni generale economice şi comerciale”, articolul bugetar 20.30.30 “Alte cheltuieli cu bunuri şi servicii”,

· 180 mii lei la capitolul bugetar 65.02 “ Învăţământ”, subcapitolul 65.02.50 “Alte cheltuieli în domeniul învăţământului, articolul bugetar 71.01.01 “Construcţii”, pentru obiectivul de investiţii “Reabilitare, extindere şi dotări Şcoala cu clasele I-VIII “Ştefan cel Mare” Focşani”.  
                 Art. 2 Direcţia economică, prin Serviciul buget contabilitate, este autorizată să introducă modificările corespunzătoare în structura Bugetului Local al Municipiului Focşani pe anul 2011.

                 Art. 3 Prezenta hotărâre va fi  comunicată de către Direcţia administraţie publică locală, compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia economică şi Serviciul investiţii, administrarea fondului locativ.

         PREŞEDINTE DE ŞEDINŢĂ,

              Vrâncianu Gicu
                          Contrasemnează, 

                                                                                     Secretarul Municipiului Focşani 

                                                                                          Eduard Marian Corhană

